cyanic-selkie/wikianc huggingface dataset:
Καγιά Σουλτάνα
Μετά τον θανατό της
Μετά το θάνατο της Καγιά, ο Μεγάλος Βεζίρης Κιοπρουλή Μεχμέτ Πασάς, διέταξε την κατάσχεση των περιουσιών της Καγιά, παρά την ύπαρξη του συζύγου της και της κόρη της. Αυτό ήταν, σύμφωνα με το οθωμανικό σύστημα γαιοκτησίας, το τιμάριο συστήματος. Στο τιμάριο σύστημα, η γη αναδιανέμεται μετά το θάνατο ενός ατόμου, και δεν περνάει στις μελλοντικές γενιές. Εάν οι μελλοντικές γενιές αποδειχθούν ευεργετικές για την αυτοκρατορία, ο Σουλτάνος μπορούσε να διανείμει άλλα οικόπεδα σε αυτά τα άτομα. Ο σύζυγος της ξαναπαντρεύτηκε τη θεία της, Φατμά Σουλτάν, αν και αυτό αναφέρθηκε ότι ήταν ένας δυστυχισμένος γάμος.
Πηγές
Κατηγορία:Πριγκίπισσες της Οθωμανικής Αυτοκρατορίας Κατηγορία:Οθωμανοί
Μάρεκ Γιανκουλόφσκι
Ο Μάρεκ Γιανκουλόφσκι (τσεχικά: Marek Jankulovski, γεννημένος στις 9 Μαΐου 1977) είναι Τσέχος πρώην επαγγελματίας ποδοσφαιριστής, ο οποίος αγωνιζόταν ως αμυντικός. Μεταξύ των σημαντικότερων επιτευγμάτων του περιλαμβάνονται η κατάκτηση του ΟΥΕΦΑ Τσάμπιονς Λιγκ ως παίκτης της Μίλαν, καθώς και η ανάδειξή του, το 2007, ως Τσέχος Ποδοσφαιριστής της Χρονιάς. Συνολικά, πραγματοποίησε 77 διεθνείς συμμετοχές με την Εθνική Τσεχίας, ενώ, επίσης, αγωνίστηκε με τα χρώματά της σε τρεις τελικές φάσεις ευρωπαϊκών πρωταθλημάτων, τους Ολυμπιακούς Αγώνες του 2000, καθώς και το Παγκόσμιο Κύπελλο του 2006.
Βιογραφία
Γεννημένος στην Οστράβα της Τσεχοσλοβακίας, από Γιουγκοσλάβο πατέρα, καταγόμενο από τη Σοσιαλιστική Δημοκρατία της Μακεδονίας, ο Γιανκουλόφσκι είναι παντρεμένος με τη Γιάνα, με την οποία και έχει αποκτήσει δύο κόρες, τις Καρολίνα και Κριστίνα.
Τεχνικά χαρακτηριστικά
Ο Γιανκουλόφσκι μπορούσε να αγωνιστεί στην αριστερά πτέρυγα της ομάδας του, τόσο ως μέσος, όσο και ως αμυντικός. Ήταν ικανός στο τρέξιμο, καθώς και στις σέντρες προς τους συμπαίκτες του, ενώ, παράλληλα, διέθετε καλό σουτ από μεγάλη απόσταση με το καλό του πόδι, το οποίο ήταν το αριστερό.
Μπάνικ Οστράβα
Γεννημένος στην Οστράβα, ξεκίνησε να αγωνίζεται από νεαρή ηλικία για λογαριασμό της τοπικής ομάδας της πόλης, Μπάνικ. Το 1994 προβιβάστηκε στην πρώτη ομάδα του συλλόγου, με την σεζόν να ολοκληρώνεται με την κατάληψη της τρίτης θέσης από την Μπάνικ Οστράβα, στην τελική βαθμολογική κατάταξη του πρωταθλήματος. Μεταξύ του 1995 και του 1997 ο Γιανκουλόφσκι ήταν παίκτης της Μπάνικ, η οποία κινούνταν κάθε χρόνο σταθερά στη μέση της βαθμολογίας. Κατά τη διάρκεια της σεζόν 1997-1998 η ομάδα τερμάτισε στην τέταρτη θέση της τελικής βαθμολογικής κατάταξης του πρωταθλήματος. Ο ίδιος ο Γιανκουλόφσκι παρέμεινε στην Οστράβα έως το 2000, όταν η ΣΣΚ Νάπολι αρχικώς ενδιαφέρθηκε για την απόκτησή του, προτού προχωρήσει σε επίσημη πρόταση μεταγραφής, η οποία και ολοκληρώθηκε επιτυχώς, με τον παίκτη να μετακομίζει στην Ιταλία. Με τον τσεχικό σύλλογο πραγματοποίησε συνολικά 110 συμμετοχές στο πρωτάθλημα.
Νάπολι και Ουντινέζε
Το 2000 η Νάπολι, κατόπιν εισηγήσεως του προπονητή της Ζντένεκ Ζέμαν, προχώρησε στην απόκτησή του από τη Μπάνικ. Κατά τη διάρκεια της πρώτης του σεζόν στη Σέριε Α, έπειτα από την επιστροφή του από τους Θερινούς Ολυμπιακούς Αγώνες, πραγματοποίησε το επίσημο ντεμπούτο του με τη νέα του ομάδα στις 1 Νοεμβρίου 2000, κατά τη διάρκεια εκτός έδρας αναμέτρησης με αντίπαλο την Λέτσε, η οποία ολοκληρώθηκε με ισόπαλο αποτέλεσμα 1-1. Κατά τη διάρκεια της ίδιας σεζόν πέτυχε συνολικά τρία τέρματα, εκ των οποίων το πρώτο στις 5 Νοεμβρίου, κατά τη διάρκεια εντός έδρας αναμέτρησης με αντίπαλο τη Βιτσέντσα, όπου η Νάπολι ηττήθηκε με τελικό σκορ 1-2. Με το πέρας της σεζόν, η Νάπολι υποβιβάστηκε στη Σέριε Β, ενώ ξεκίνησε τη νέα σεζόν έχοντας πλέον ως προπονητή τον Λουίτζι Ντε Κάνιο, ο οποίος από νωρίς στη σεζόν έδωσε χρόνο συμμετοχής στον νεαρό Γιανκουλόφσκι, καθιστώντας τον βασικό στέλεχος της ομάδας. Κατά τη διάρκεια της παραμονής του στη Νάπολι, ο Γιανκουλόφσκι αμειβόταν με 130.000 € ετησίως.
Έπειτα από παραμονή ενάμισι χρόνου στην Καμπανία, τον Φεβρουάριο του 2002 μεταγράφηκε έναντι 3,5 εκατομμυρίων € στην Ουντινέζε Κάλτσιο, η οποία τον παραχώρησε, εκ νέου, ως δανεικό στη Νάπολι έως το τέλος της σεζόν. Στο Ούντινε, σε σύντομο χρονικό διάστημα, πέτυχε να καθιερωθεί ως ένας ιδιαίτερα ταλαντούχος παίκτης, καθιστάμενος βασικό στέλεχος της ομάδας, με την οποία και πραγματοποίησε, συνολικά, 104 συμμετοχές, κατά τη διάρκεια των οποίων πέτυχε, συνολικά, 17 τέρματα. Με τα χρώματα της Ουντινέζε, επίσης, πραγματοποίησε το ευρωπαϊκό ντεμπούτο του στις διασυλλογικές διοργανώσεις της ΟΥΕΦΑ, πραγματοποιώντας, συνολικά, 4 συμμετοχές στο Κύπελλο ΟΥΕΦΑ.
Μίλαν
Οι εξαιρετικές εμφανίσεις του παίκτη οδήγησαν την Μίλαν στην απόκτησή του από την Ουντινέζε, κατά τη διάρκεια της θερινής μεταγραφικής περιόδου του 2005, έναντι χρηματικού ποσού της τάξεως των 8,5 εκατομμυρίων ευρώ.
Στις 31 Αυγούστου 2007 πέτυχε με σουτ στην κίνηση από την αριστερή πλευρά του γηπέδου και με περιορισμένο χώρο κίνησης, το τέρμα του 2-1 στη νίκη με τελικό σκορ 3-1 επί της Σεβίλλης, στο πλαίσιο του ΟΥΕΦΑ Σούπερ Καπ. Ωστόσο, παρά την καλή του εκκίνηση στη σεζόν, ο Γιανκουλόφσκι υποχρεώθηκε να παραμείνει εκτός αγωνιστικής δράσης, λόγω τραυματισμού στον έξω μηνίσκο του δεξιού γονάτου, τον οποίον υπέστη κατά τη διάρκεια αναμέτρησης πρωταθλήματος με αντίπαλο την Έμπολι στις 21 Οκτωβρίου 2007. Το ίδιο έτος ο Γιανκουλόφσκι αναδείχθηκε Τσέχος Ποδοσφαιριστής της Χρονιάς.
Οι αμέσως επόμενες σεζόν, δεν ήταν αντίστοιχες, ως προς την απόδοσή του, με τις προηγούμενες, καθώς σημαδεύτηκαν από σειρά τραυματισμών του, εκ των οποίων ορισμένοι αρκετά σοβαροί, με συνέπεια να υποχρεωθεί να υποβληθεί σε χειρουργική επέμβαση, μετά το πέρας της οποίας παρέμεινε αρκετό καιρό εκτός αγωνιστικής δράσης, ενώ κατά την επιστροφή του στην αγωνιστική δράση, αδυνατούσε πλέον να βρει τον απαραίτητο χρόνο συμμετοχής. Στις 7 Μαΐου του 2011, κατέκτησε το πρωτάθλημα με την Μίλαν, δύο αγωνιστικές πριν από την ολοκλήρωση της σεζόν, έπειτα από μία ισοπαλία με τελικό σκορ 0-0 απέναντι στη Ρόμα, ενώ, μετά το πέρας της σεζόν, καθώς το συμβόλαιο συνεργασίας του με τον σύλλογο ολοκληρώθηκε, αποχώρησε από την Μίλαν, έχοντας πραγματοποιήσει, συνολικά, 158 επίσημες συμμετοχές, κατά τη διάρκεια των οποίων πέτυχε, συνολικά, 5 τέρματα.
Επιστροφή στη Μπάνικ Οστράβα
Στις 10 Οκτωβρίου 2011, έχοντας πλέον πλήρως αποθεραπευτεί από έναν τραυματισμό στο γόνατο, τον οποίο είχε υποστεί κατά τη διάρκεια της προηγούμενης σεζόν, ο Γιανκουλόφσκι αποφάσισε να επιστρέψει στη Μπάνικ, με την οποία υπέγραψε συμβόλαιο συνεργασίας διάρκειας ενός έτους, ενώ, παράλληλα, επέλεξε την φανέλα με τον αριθμό 8. Στις 15 Οκτωβρίου του ιδίου έτους, πραγματοποίησε το ντεμπούτο του με την Μπάνικ Οστράβα, εισερχόμενος στον αγωνιστικό χώρο ως αλλαγή στη θέση του Ζντένεκ Σένκερικ, κατά τη διάρκεια του ημιχρόνου αναμέτρησης με αντίπαλο την Χράντετς Κράλοβε. Ωστόσο, έπειτα από αγωνιστική παρουσία διάρκειας μόλις 8 λεπτών, υποχρεώθηκε να αποχωρήσει από τον αγωνιστικό χώρο λόγω νέου τραυματισμού, στον πρόσθιο χιαστό σύνδεσμο του αριστερό γονάτου. Στις 20 Φεβρουαρίου 2012 ο Γιανκουλόφσκι γνωστοποίησε την απόφασή του να αποχωρήσει από την ενεργό αγωνιστική δράση.
Εθνική Ομάδα
Ο Γιανκουλόφσκι πραγματοποίησε το διεθνές ντεμπούτο του με την Εθνική Τσεχίας στις 8 Φεβρουαρίου 2000 στο Χονγκ Κονγκ, κατά τη διάρκεια φιλικής αναμέτρησης με αντίπαλο το Μεξικό, με τελικό νικητή την Τσεχία με σκορ 2-1, ενώ πέτυχε το πρώτο διεθνές τέρμα του στις 1 Νοεμβρίου 2001, κατά τη διάρκεια αναμέτρησης με αντίπαλο την Ισλανδία, στο πλαίσιο της προκριματικής φάσης του Παγκοσμίου Κυπέλλου του 2002, όπου η εθνική ομάδα της χώρας του ηττήθηκε με τελικό σκορ 3-1.
Ως διεθνής με την Εθνική Τσεχίας, συμμετείχε στο Παγκόσμιο Κύπελλο του 2006, όπου, ωστόσο, η εθνική ομάδα της χώρας του, ευρισκόμενη στον ίδιο όμιλο με την Ιταλία, αποκλείστηκε στη φάση των ομίλων, καθώς και στα ευρωπαϊκά πρωταθλήματα του 2000 (αποκλεισμός στη φάση των ομίλων), του 2004 (αποκλεισμός στα ημιτελικά απέναντι στη μετέπειτα νικήτρια της διοργάνωσης, Ελλάδα, έπειτα από παράταση), ενώ κλήθηκε ως μέλος της αποστολής ενόψει εκείνου του 2008.
Στις 15 Οκτωβρίου 2009, μία μέρα μετά την τελευταία αναμέτρηση της Τσεχίας στο πλαίσιο της προκριματικής φάσης του Παγκοσμίου Κυπέλλου του 2010 με αντίπαλο τη Βόρεια Ιρλανδία και με τελικό σκορ 0-0, που επισφράγισε και τυπικά τον αποκλεισμό της Τσεχίας, ο Γιανκουλόφσκι γνωστοποίησε την αποχώρησή του από την εθνική ομάδα, έχοντας πραγματοποιήσει συνολικά 78 διεθνείς συμμετοχές, κατά τη διάρκεια των οποίων πέτυχε 11 τέρματα.
Εξωτερικοί Σύνδεσμοι
Κατηγορία:Αμυντικοί ποδοσφαιριστές Κατηγορία:Τσέχοι ποδοσφαιριστές Κατηγορία:Τσέχοι ποδοσφαιριστές στο εξωτερικό Κατηγορία:Ποδοσφαιριστές Πρωταθλήματος Τσεχίας (Πρώτη Κατηγορία) Κατηγορία:Ποδοσφαιριστές ΦΚ Μπάνικ Οστράβα Κατηγορία:Ποδοσφαιριστές Εθνικής Τσεχίας Κ17 Κατηγορία:Ποδοσφαιριστές Εθνικής Τσεχίας Κ18 Κατηγορία:Ποδοσφαιριστές Εθνικής Τσεχίας Κ20 Κατηγορία:Ποδοσφαιριστές Εθνικής Τσεχίας Κ21 Κατηγορία:Ποδοσφαιριστές Εθνικής Τσεχίας U23 Κατηγορία:Ποδοσφαιριστές Εθνικής Τσεχίας Κατηγορία:Ποδοσφαιριστές ΣΣΚ Νάπολι Κατηγορία:Ποδοσφαιριστές Ουντινέζε Κάλτσιο Κατηγορία:Ποδοσφαιριστές ΑΚ Μίλαν Κατηγορία:Ποδοσφαιριστές Σέριε Α Κατηγορία:Ποδοσφαιριστές Σέριε Β Κατηγορία:Ξένοι ποδοσφαιριστές στην Ιταλία Κατηγορία:Ποδοσφαιριστές ολυμπιακής ομάδας Τσεχίας Κατηγορία:Ποδοσφαιριστές στους Θερινούς Ολυμπιακούς Αγώνες 2000 Κατηγορία:Ποδοσφαιριστές Ευρωπαϊκού Πρωταθλήματος 2000 Κατηγορία:Ποδοσφαιριστές Ευρωπαϊκού Πρωταθλήματος 2004 Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Ευρωπαϊκού Πρωταθλήματος 2008 Κατηγορία:Τσέχοι σλαβομακεδονικής καταγωγής
Γλώσσα Λοπ
Η Λοπ, επίσης γνωστή ως Λοπνόρ ή Λοπνούρ, είναι γλώσσα που ομιλείται στην κομητεία Λοπ στο Σιντσιάνγκ της Κίνας.
Ταξινόμηση
Η Λοπ ανήκει στον Καρλουκικό κλάδο των τουρκικών γλωσσών, μαζί με τα Ουιγουρικά και τα Ουζμπεκικά. Το καθεστώς της ως ξεχωριστή γλώσσα από τα Ουιγουρικά αμφισβητείται. Αν και έχει μερικά χαρακτηριστικά που την διαφοροποιούν από τα πρότυπα Ουιγουρικά, μερικοί γλωσσολόγοι την θεωρούν ως μια από τις διαλέκτους της.
Παραπομπές
Γενικά
Κατηγορία:Γλώσσες της Κίνας
Φιλίππη, 5η κόμισσα του Άλστερ
Η Φιλίππη του Κλάρενς, 5η κόμισσα του Άλστερ (ανάκτορα του Έλθαμ, Κεντ, 16 Αυγούστου 1355 - 5 Ιανουαρίου 1382) ήταν κόρη και μοναδικό παιδί του Λάιονελ της Αμβέρσας και της Ελισάβετ Μπεργκ, 4ης κόμισσας του Άλστερ. Οι πατέρας της ήταν δεύτερος γιος του κορυφαίου βασιλιά Εδουάρδου Γ΄ της Αγγλίας και της Φιλίππης του Αινώ.
Η Φιλίππη παντρεύτηκε σε ηλικία 13 ετών (1368) τον Εδμόνδο Μόρτιμερ, 3ο κόμη του Μαρς στο παρεκλήσι της βασίλισσας στο αβαείο του Ρέντινγκ. Ο γάμος θα επηρεάσει σημαντικά την Αγγλική ιστορία σε βάθος χρόνου, ο ξάδελφος της Ριχάρδος Β΄ της Αγγλίας ήταν άτεκνος και μέχρι την εκθρόνιση του οι απόγονοι της ήταν οι επόμενοι στην γραμμή διαδοχής. Όταν ξέσπασε ο Πόλεμος των Ρόδων ο Οίκος της Υόρκης διεκδίκησε τον θρόνο της Αγγλίας λόγω της καταγωγής του από την Φιλίππη, τον γιο της Ρογήρο Μόρτιμερ και την εγγονή της Άννα Μόρτιμερ που παντρεύτηκε τον Ριχάρδο του Κέιμπριτζ δεύτερο γιο του Εδμόνδου του Λάνγκλεϊ, 1ου δούκα της Υόρκης. Η Φιλίππη του Κλάρενς πέθανε το 1382 και τάφηκε στο αβαείο του Γουίγκμορ στο Χερεφορντσάιρ.
Οικογένεια
Με τον σύζυγο της Εδμόνδο Μόρτιμερ, 3ος κόμη του Μαρς απέκτησε :
Πηγές
Κατηγορία:Οίκος των Πλανταγενετών Κατηγορία:Κόμητες του Άλστερ (1264)
Αθηνά Μεσολωρά
Η Αθηνά Μεσολωρά (Αθήνα 1889 - 9 Σεπτεμβρίου 1965) υπήρξε κορυφαία Ελληνίδα νοσηλεύτρια του Ελληνικού Ερυθρού Σταυρού.
Βιογραφία
μικρογραφία|Η πρωτοπόρος νοσηλεύτρια την δεκαετία του 1930 Γεννήθηκε το 1889 στην Αθήνα, κόρη του καθηγητή του Πανεπιστημίου Αθηνών Ιωάννη Μεσολωρά. Το 1911 ιδρύθηκε η Πρώτη Πρακτική Σχολή Αδελφών Νοσοκόμων και η Αθηνά Μεσολωρά, σε ηλικία 22 ετών, ανέλαβε τη διεύθυνσή της. Η Αθηνά Μεσολωρά είναι η πρώτη νοσηλεύτρια με ειδίκευση στη Δημόσια Υγιεινή. Φοίτησε στο King's College του Λονδίνου το 1920 με υποτροφία της Ένωσης των Συνδέσμων των Ερυθρών Σταυρών και διαδέχθηκε την Ελένη Βασιλοπούλου στη διεύθυνση της Ανωτέρας Σχολής Νοσοκόμων και Επισκεπτριών του Ελληνικού Ερυθρού Σταυρού. Στη συνέχεια διετέλεσε για μεγάλο χρονικό διάστημα διευθύνουσα του Τμήματος Νοσοκόμων και μέλος του κεντρικού συμβουλίου του Ελληνικού Ερυθρού Σταυρού.
Η προσφορά της κατά τον ελληνοϊταλικό πόλεμο του 1940 θεωρείται ως η κορυφαία μεταξύ των πολυάριθμων συναδέλφων της που επιστρατεύτηκαν προς ενίσχυση των Ελληνικών Ενόπλων Δυνάμεων. Κατά την τελευταία δεκαετία της ζωής της (1955 - 1965) υπηρέτησε ως πρόεδρος του Εθνικού Συνδέσμου Νοσηλευτών Ελλάδος. Απεβίωσε το 1965 στην Αθήνα και κηδεύτηκε από το Μητροπολιτικό Ναό στις 10 Σεπτεμβρίου 1965.
Παραπομπές
Κατηγορία:Έλληνες νοσηλευτές
Μουσικό υλικό
Με τον όρο μουσικό υλικό (hardware) χαρακτηρίζουμε μηχανικές ή ηλεκτρονικές συσκευές, που δέν είναι μουσικά όργανα, κατασκευασμένες για να την δημιουργία ή ενίσχυση στη δημιουργία των μουσικών ήχων, τα sequencers υλικού (ή συσκευές που τα ενσωματώνουν), για παράδειγμα, τα «Stomp box»;΄ ή οι δημοφιλής με τους κιθαρίστες, «loopers» που χρησιμοποιούνται για Live looping, δειγματολήπτες (samplers) και άλλα.
Με άλλα λόγια, τα αντικείμενα που ένας μουσικός μπορεί να αγοράσει για να μπορέσει να παίξει ή να ενισχύσει μια ζωντανή απόδοση, σε αντίθεση με τα εργαλεία που προορίζονται για παραγωγή.
Τα περισσότερα ανεξάρτητα μουσικά όργανα ανήκουν πιθανώς στην κατηγορία: Μουσικά όργανα. Ορισμένα συνθεσάιζερ, ωστόσο, έχουν χαρακτηριστικά που ταιριάζουν σε αυτήν την κατηγορία.
Κατηγορία:Μουσική
Γκεβχερχάν Σουλτάνα (κόρη του Αχμέτ Α')
Η Γκεβχερχάν Σουλτάν (Οθ. Τούρκικα: گوھرخان سلطان) (Τούρκικα: Gevherhan Sultan, 1608 – 1660) ήταν η κόρη παιδί του σουλτάνου Αχμέτ Α΄ της Οθωμανικής Αυτοκρατορίας, ανιψιά του σουλτάνου Μουσταφά Α΄, ετεροθαλής αδελφή του σουλτάνου Οσμάν Β΄, αδελφή των σουλτάνων Μουράτ Δ΄, και Ιμπραήμ Α΄ και θεία των σουλτάνων Μωάμεθ Δ΄, Σουλεϊμάν Β΄ και Αχμέτ Β΄.
Βιογραφία
Η Γκεβχερχάν Σουλτάνα γεννήθηκε το 1606 στην Κωνσταντινούπολη, κόρη του σουλτάνου Αχμέτ Α΄ και της ελληνίδας αγαπημένης του συζύγου του Κιοσέμ Σουλτάνας.Ηταν όμορφη και όπως και η αδελφή της Αϊσέ είχε καστανά μαλλιά και πράσινα μάτια. Η Γκεβχερχάν κατείχε το ρεκόρ μεταξύ των αδελφών της σε σχέση με τους Μεγάλους Βεζίρηδες, από τον αρραβώνα της με τρεις Μεγάλους Βεζίρηδες: Οκιούζ Μεχμέτ Πασά, Τοπάλ Ρετζέπ Πασά και Σιγιαβούς Πασά.
Το 1619 παντρεύτηκε πρώτα τον Μεγάλο Βεζίρη Οκιούζ Μεχμέτ Πασά και έγινε χήρα από το θάνατο του. Στο γάμο της με τον Μεχμέτ οι επισκέπτες διασκέδασαν με αιγύπτιους παίκτες σκιών. Το 1624 παντρεύτηκε τον Τοπάλ Ρετζέπ Πασά και πάλι έγινε χήρα από το θάνατο του. Μετά το θάνατο του Τοπάλ αρραβωνιάστηκε με τον Σιγιαβούς Πασά, αλλά αυτός πέθανε πριν από το γάμο. Είχε ένα γιο από τον πρώτο της σύζυγο και μια κόρη από τον δεύτερο σύζυγο της.
Η Γκεβχερχάν Σουλτάνα πέθανε το 1660 στην Κωνσταντινούπολη σε ηλικία 52 ετών και θάφτηκε στο Μπλε Τζαμί.
Πηγές
Κατηγορία:Πριγκίπισσες της Οθωμανικής Αυτοκρατορίας Κατηγορία:Οθωμανοί
Προολυμπιακό τουρνουά καλαθοσφαίρισης ανδρών 2008
Το προολυμπιακό τουρνουά καλαθοσφαίρισης ανδρών 2008 ήταν προκριματικό τουρνουά καλαθοσφαίρισης ανδρών της Διεθνούς Ομοσπονδίας Καλαθοσφαίρισης (FIBA) για το τουρνουά καλαθοσφαίρισης των Ολυμπιακών Αγώνων του 2008. Πραγματοποιήθηκε το διάστημα 14-20 Ιουλίου 2008 στο Κλειστό ΟΑΚΑ στην Αθήνα της Ελλάδας.
Από αυτό το τουρνουά προσδιορίστηκαν οι τρεις τελευταίες θέσεις που οδηγούσαν στους Ολυμπιακούς Αγώνες του 2008. Συνολικά 12 ομάδες από τις πέντε ηπειρωτικές ζώνες της FIBA μετείχαν στο τουρνουα, με βάση τα αποτελέσματα των ποιο πρόσφατων ηπειρωτικών πρωταθλημάτων. Από την αφρικανική ζώνη πήραν μέρος δύο ομάδες, η φιναλίστ και η ομάδα της τρίτης θέσης, από την αμερικανική ζώνη έλαβαν μέρος οι ομάδες που κατέλαβαν την τρίτη, τέταρτη και πέμπτη θέση, από την ασιατική ζώνη μετείχαν δύο ομάδες, η φιναλίστ και η ομάδα της τρίτης θέσης, από την ευρωπαϊκή ζώνη πήραν μέρος οι ομάδες που κατέλαβαν την τέταρτη, πέμπτη, έκτη και έβδομη θέση, ενώ από τη ζώνη της Ωκεανίας συμμετείχε η φιναλίστ.
Οι 12 ομάδες χωρίστηκαν σε τέσσερις ομίλους των τριών ομάδων ο καθένας. Οι δύο καλύτερες ομάδες από κάθε όμιλο προκρίθηκαν στα προημιτελικά, ημιτελικά και στον αγώνα για την 3η θέση που προσδιόρισαν τις τρεις πρώτες θέσεις και τις ομάδες που προκρίθηκαν στους Ολυμπιακούς Αγώνες, οι οποίες ήταν η Ελλάδα, η Κροατία και η Γερμανία.
Μορφή
Οι 12 ομάδες χωρίστηκαν σε τέσσερις ομίλους (Όμιλοι Α–Δ) για τη φάση των ομίλων. Οι δύο κορυφαίες ομάδες από κάθε όμιλο προκρίθηκαν στη φάση νοκ-άουτ. Οι δύο νικήτριες των ημιτελικών προκρίθηκαν στους Ολυμπιακούς Αγώνες, ενώ οι δύο ηττημένες των προημιτελικών αγωνίστηκαν σε μία επιπλέον φάση για μία επιπλέον θέση στους Ολυμπιακούς Αγώνες.
Κλήρωση
Η κλήρωση για το τουρνουά πραγματοποιήθηκε στις 31 Ιανουαρίου του 2008 στο ξενοδοχείο Divani Caravel στην Αθήνα.
Πάρνου (ποταμός)
thumb|Ο ποταμός Πάρνου στην πόλη Πάρνου κοντά στις εκβολές του Ο Πάρνου (εσθονικά: Pärnu) είναι ο δεύτερος μεγαλύτερος ποταμός της Εσθονίας, με το μήκος του εξ ολοκλήρου εντός της Εσθονίας. Ο Πάρνου εκβάλλει στον κόλπο της Ρίγας κοντά στην πόλη Πάρνου. Έχει μήκος 144 χλμ. και έκταση λεκάνης απορροής 6.920 τ.χλμ.
Εξωτερικοί σύνδεσμοι
Κατηγορία:Ποταμοί της Εσθονίας
Ίνγκεμποργκ της Δανίας, δούκισσα του Μεκλεμβούργου
Η Ίνγκεμποργκ της Δανίας, δούκισσα του Μεκλεμβούργου (δανικά: Ingeborg Valdemarsdatter Κάστρο του Σόντεμπουργκ, 1 Απριλίου 1347 - 16 Ιουνίου 1370) , δούκισσα του Μεκλεμβούργου - Σβερίν λόγω του γάμου της με τον δούκα Ερρίκο του Μεκλεμβούργου ήταν δεύτερη κόρη και τρίτο παιδί του βασιλιά Βάλντεμαρ Δ΄ της Δανίας και της συζύγου του Χέλβιγκ του Σλέσβιχ, διάδοχος του θρόνου της Δανίας και μεγαλύτερη αδελφή της Μαργαρίτας Α΄ της Δανίας.
Γάμος της Μαργαρίτας με τον Ερρίκο του Μεκλεμβούργου
Η Ίνγκεμποργκ είχε δυο αδελφές με το όνομα Μαργαρίτα η μεγαλύτερη πέθανε σε ηλικία 5 ετών (1350) γι'αυτό οι γονείς της προτίμησαν να δώσουν το ίδιο όνομα στη μικρότερη κόρη τους που γεννήθηκε αργότερα (1353), μετά τον θάνατο της μεγαλύτερης Μαργαρίτας η Ίνγκεμποργκ αρραβωνιάστηκε τον Ερρίκο του Μεκλεμβούργου, ο γάμος τους έγινε με την ενηλικίωση της Ίνγκεμποργκ (1362). Η Ίνγκεμποργκ με τον θάνατο και του μεγαλύτερου αδελφού της Χριστόφορου, δούκα του Λόλλαντ έγινε διάδοχος του θρόνου της Δανίας αφού οι γονείς της δεν είχαν άλλους γιους αλλά δεν πρόλαβε να γίνει βασίλισσα επειδή πέθανε πρόωρα στις 16 Ιουνίου 1370 σε ηλικία 23 ετών πριν από τον πατέρα της.
Διαδοχή στον θρόνο της Δανίας
Ο πατέρας της Ίνγκεμποργκ πέθανε (1375) μετά από 5 χρόνια ασθένειας από ουρική αρθρίτιδα χωρίς να ορίσει διάδοχο, ο θρόνος της Δανίας έμενε κενός και οι ευγενείς συνήλθαν στο Όντενσε προκειμένου να εκλέξουν νέο βασιλιά. Οι προτιμήσεις τους ήταν μοιρασμένες οι μισοί ευγενείς ήθελαν βασιλιά τον γιο της Ίνγκεμποργκ, Αλβέρτο Δ΄, δούκα του Μεκλεμβούργου, οι υπόλοιποι μισοί τη μικρότερη αδελφή της Μαργαρίτα η μόνη από τα αδέλφια της που βρισκόταν τότε στη ζωή και τον γιο της Όλαφ Χάακορσον. Στην τελική εκλογή υπερίσχυσε ο Όλαφ, οι λόγοι ήταν τα έντονα αντί - Γερμανικά αισθήματα της Μαργαρίτας και το γεγονός υπήρχε ήδη ένας βασιλιάς στη Σουηδία ο Αλβέρτος του Μεκλεμβούργου κουνιάδος της Μαργαρίτας και δεν ήθελαν οι ευγενείς άλλον βασιλιά από τον Οίκο του Μεκλεμβούργου σε Σκανδιναβικό βασίλειο. Ο Όλαφ ορκίστηκε βασιλιάς (1376) με τη μητέρα του Μαργαρίτα αντιβασίλισσα και κηδεμόνα, μετά τον πρόωρο θάνατο του Όλαφ (1387) η Μαργαρίτα διάλεξε ως διάδοχο της τον μικρανεψιό της Ερρίκος της Πομερανίας.
Οικογένεια
Με τον γάμο της με τον Ερρίκο του Μεκλεμβούργου, παιδιά της ήταν :
Εξωτερικοί σύνδεσμοι
Κατηγορία:Οίκος των Έστριντσεν
Cocaine Bear
Το Cocaine Bear είναι αμερικανική μαύρη κωμωδία-θρίλερ του 2023 σε σκηνοθεσία και συμπαραγωγή της Ελίζαμπεθ Μπανκς και σενάριο από τον Τζίμι Γουόρντεν. Είναι βασισμένο στην αληθινή ιστορία μιας αμερικανικής μαύρης αρκούδας που κατάπιε μια τσάντα γεμάτη κοκαΐνη το 1985. Στην ταινία πρωταγωνιστούν οι Κέρι Ράσελ, Όσι Τζάκσον Τζούνιορ, Κρίστιαν Κόνβερι, Άλντεν Έρενραϊχ, Μπρούκλιν Πρινς, Ισάια Γουίτλοκ Τζούνιορ, Μάργκο Μαρτιντέιλ, Μάθιου Ρις και Ρέι Λιότα. Η ταινία αφιερώθηκε στον Λιότα που απεβίωσε πριν την κυκλοφορία της ταινίας.
Το Cocaine Bear κυκλοφόρησε στις Ηνωμένες Πολιτείες στις 24 Φεβρουαρίου 2023, από την Universal Pictures. Έλαβε γενικά μεικτές κριτικές και έχει εισπράξει πάνω από $89 εκατομμύρια με προϋπολογισμό $30-35 εκατομμυρίων.
Εξωτερικοί σύνδεσμοι
Κατηγορία:Ταινίες παραγωγής Universal Pictures Κατηγορία:Αμερικανικές αστυνομικές ταινίες Κατηγορία:Αμερικανικές κωμικές θρίλερ ταινίες Κατηγορία:Αμερικανικές ταινίες μαύρης κωμωδίας Κατηγορία:Ταινίες του 2023 Κατηγορία:Σελίδες με μη επιθεωρημένες μεταφράσεις Κατηγορία:Αγγλόφωνες ταινίες Κατηγορία:Ταινίες με μουσική σύνθεση Μαρκ Μάδερσμπρο Κατηγορία:Ταινίες σε παραγωγή Φιλ Λορντ και Κρίστοφερ Μίλερ
Υπό διαχείριση κεφάλαια
Στον τομέα των χρηματοοικονομικών, τα υπό διαχείριση κεφάλαια (αγγλικά: assets under management, AUM, funds under management, FUM), μετρούν τη συνολική αγοραία αξία όλων των χρηματοοικονομικών κεφαλαίων που διαχειρίζεται ένα χρηματοπιστωτικό ίδρυμα, όπως ένα αμοιβαίο κεφάλαιο, μια εταιρεία επιχειρηματικών κεφαλαίων ή μια χρηματιστηριακή εταιρεία, για τους πελάτες και για το ίδιο το ίδρυμα.
Εξωτερικοί σύνδεσμοι
Κατηγορία:Επενδύσεις
Περουλάδες Κέρκυρας
Οι Περουλάδες είναι οικισμός της Περιφερειακής Ενότητας Κέρκυρας στα Επτάνησα.
Ιστορία
Πρόκειται για ενετικό χωριό με αρχοντικά με βενετσιάνικα οικόσημα και ψηλές μάντρες με ξύλινα πορτόνια (αυλόπορτες), μεταξύ των οποίων και τα απομεινάρια του σπιτιού του ποιητή Ανδρέα Κάλβου.
Η ονομασία του χωριού προέρχεται από το επώνυμο Περούλης.οι ντόπιοι μεγάλοι σε ηλικία του χωριού ονομαζουν το χωριο τους και περλαδα και κάποιοι θα σας πουν οτι το ονομα ήρθε λογο οτι ειναι το τελευταίο σημείο της Ελλάδας και απο το πέρα Ελλάδα ηρθε το περλαδα και με τα χρόνια περουλαδες.Τεκμήρια υποδηλώνουν την κατοίκιση της περιοχής από την υστεροπαλαιολιθική εποχή (πριν 12.000 χρόνια).
Οι Περουλάδες γνώρισαν μεγάλη ακμή κατά το Μεσαίωνα και δεν υπέστησαν μεγάλες καταστροφές καθώς η φρουρά διέθετε πυροβόλα μεγάλου βεληνεκούς εναντίον των πειρατών. Τη μεγαλύτερη καταστροφή την έφεραν το 1403 οι Γενουάτες.
Παραλίες
Στις παραλίες του χωριού συγκαταλέγονται το Κανάλ ντ' Αμούρ, ο Λογγάς και η Αποτρυπητή.
Παραπομπές
Κατηγορία:Χωριά της Κέρκυρας Κατηγορία:Δήμος Κέρκυρας Κατηγορία:Δήμος Βόρειας Κέρκυρας
NGC 913
Ο NGC 913 είναι φακοειδής γαλαξίας ο οποίος βρίσκεται στον αστερισμό Ανδρομέδα και απέχει περίπου 224 εκατομμύρια έτη φωτός από τον Γαλαξία μας. Ανακαλύφθηκε από τον αστρονόμο Εντουάρ Στεφάν (Édouard Stephan) το 1878.
Κάστρο του Σάνοκ
μικρογραφία| Ο Στρατηγός Φραντσίσεκ Κσαβέρι Κρασίτσκι υπερασπίστηκε το κάστρο ενάντια στους Αυστριακούς το 1809 Το Βασιλικό Κάστρο του Σάνοκ (πολωνικά: Zamek Królewski w Sanoku) είναι κάστρο του 14ου αιώνα στο Σάνοκ της Πολωνίας. Το κάστρο βρίσκεται στον ποταμό Σαν, στο λόφο 317 μ. πάνω από την επιφάνεια της θάλασσας σε μια απότομη πλαγιά. Σήμερα είναι η έδρα του Ιστορικού Μουσείου του Σάνοκ.
Ιστορία
Η παλαιότερη αναφορά του οχυρού προέρχεται από το 1150 και γράφτηκε στον Υπατικό Κώδικα. Ο Ρουθήνιος χρονικογράφος περιγράφει την εκστρατεία του Βασιλιά Γκέζα Β΄ της Ουγγαρίας στη Ρουθηνία και την κατάληψη των πόλεων Πσέμισλ και Σάνοκ. Την εποχή της δυναστείας των Πιαστ, μετά την ανάκτηση της Ερυθράς Ρουθηνίας από τον Βασιλιά Καζίμιρ Γ΄ το Μέγα, το βασιλικό παλάτι που περιβάλλονταν από ένα αμυντικό τείχος χτίστηκε στην κορυφή του λόφου.
Κατά τη διάρκεια της βασιλείας του Βασιλιά Βλαδίσλαου Β΄ Γιαγκέλο, ο γάμος του με την Ελισάβετ Γκρανόβσκα έγινε στο κάστρο στις 2 Μαΐου 1417. Οι αρχές της πόλης και της περιοχής με ένα καστελάνο στην κορυφή είχαν την έδρα τους στο κάστρο του Σάνοκ. Το 1425 ιδρύθηκε το Ανώτατο Δικαστήριο Γερμανικού Δικαίου στο Κάστρο του Σάνοκ. Ήταν επίσης κατοικία της τέταρτης συζύγου του βασιλιά, Σοφίας του Χαλσχάνυ, μέχρι τον θάνατό της το 1461. Η Βασίλισσα Μπόνα Σφόρτσα διέταξε την ανοικοδόμηση του γοτθικού κάστρου σε αναγεννησιακό στυλ μεταξύ 1523-1548. Μεταξύ 1555-1556, το κάστρο ήταν η έδρα της Ισαβέλλας Γιαγκελλόνων, βασίλισσας της Ουγγαρίας, μετά τη φυγή της από την Τρανσυλβανία. Στα τέλη του 16ου αιώνα, το κάστρο γνώρισε περαιτέρω επέκταση: εκείνη την εποχή χτίστηκε η νότια πτέρυγα. Στις αρχές του 18ου αιώνα προστέθηκε η βόρεια πτέρυγα. Κατά τη διάρκεια των Ναπολεόντειων Πολέμων, το κάστρο υπερασπίστηκε με επιτυχία τις αυστριακές δυνάμεις από τον Στρατηγό Φραντσίσεκ Κσαβέρι Κρασίτσκι, ο οποίος ήταν ο ηγέτης της αντι-αυστριακής εξέγερσης στην περιοχή του Σάνοκ.
Το 1915, μετά τη ρωσική εισβολή, η νότια πτέρυγα κατεδαφίστηκε. Στο Μεσοπόλεμο, το κάστρο χρησίμευε ως Μουσείο του Σάνοκ. Το Μουσείο, που ιδρύθηκε το 1934 από την Εταιρεία Φίλων της Περιφέρειας του Σάνοκ, είχε στην αρχή συλλογές της περιοχής Σάνοκ, όπλα, την ιστορία της πόλης και του κάστρου του Σάνοκ, έπιπλα και δεξιότεχνα τεχνουργήματα. Με την έναρξη του Β΄ Παγκοσμίου Πολέμου το Σεπτέμβριο του 1939, το κάστρο λεηλατήθηκε. Τον Αύγουστο του 1944, οι τοπικές γερμανικές αρχές λεηλάτησαν τα παλαιότερα σωζόμενα μνημεία του πολωνικού πολιτισμού, μερικά από τα οποία ανακτήθηκαν από την πολωνική κυβέρνηση μετά τον πόλεμο. Οι συλλογές του μεταφέρθηκαν στο κάστρο όπου, από το 1945, αποτελούν μέρος του Ιστορικού Μουσείου, ενώ στη συλλογή του τελευταίου προστίθενται περίπου 200 εικόνες από τα χωριά Λέμκων.
Βιομηχανία του τρόμου
Γενικά με τον όρο βιομηχανία του τρόμου, ή της τρομοκρατίας, χαρακτηρίζεται το σύνολο των μεθόδων και αναλύσεων που εφαρμόζουν διάφορα πρόσωπα κρατικών υπηρεσιών, ινστιτούτων, εταιριών ασφαλείας κ.λπ. ειδικότερα της Δύσης, προκειμένου να χαρακτηρίσουν και να παρουσιάσουν μία πράξη ως τρομοκρατική.
Κάστρο του Σάνοκ
Έκθεση Ζντζίσουαφ Μπεκσίνσκι
Το Κέντρο Σύγχρονης Τέχνης των Κάτω Καρπαθίων «Ζντζίσουαφ Μπεκσίνσκι», ή για συντομία Έκθεση Ζντζίσουαφ Μπεκσίνσκι, (πολωνικά: Podkarpackie Centrum Sztuki Współczesnej im. Zdzisława Beksińskiego) είναι μέρος του Ιστορικού Μουσείου του Σάνοκ, το οποίο διαθέτει τη μεγαλύτερη συλλογή έργων του Ζντζίσουαφ Μπεκσίνσκι. Από τις 19 Μαΐου 2012 οι πίνακες, τα σχέδια, τα γλυπτά, οι φωτογραφίες και τα χαρακτικά του εκτίθενται σε έναν χώρο ειδικά διαμορφωμένο για αυτόν τον σκοπό, στην ανακατασκευασμένη πτέρυγα του Κάστρου του Σάνοκ.
Βιομηχανία του τρόμου
Κύριο χαρακτηριστικό αυτών των μεθόδων και αναλύσεων είναι η διασπορά υπερβολικής δόσης δυνατοτήτων που μπορεί ν΄ αναπτύξουν κάποιες ομάδες ή πρόσωπα σε κάποιους χώρους προσδιορίζοντας ακόμη θύτες και θύματα, προχωρώντας και στο καταλογισμό πράξεων πριν ακόμα επέμβει η Δικαιοσύνη. Στόχος όλων αυτών είναι αναμφισβήτητα η συγκαλυμμένη πολιτική σκοπιμότητα που εξυπηρετείται επιλεκτικά (ειδικά όταν πρόκειται για κρατικές τρομοκρατίες), για ένα ενιαίο τρόπο αντιμετώπισης της όποιας πιθανής εκδήλωσης τρομοκρατίας.
Το έργο των φορέων της βιομηχανίας του τρόμου συνδράμουν είτε εκούσια είτε ακούσια (υπό μορφή ειδήσεων) τα Μέσα Μαζικής Ενημέρωσης ασκώντας έτσι και συμπληρώνοντας μια μαύρη προπαγάνδα επί του αντικειμένου.
Ο όρος "βιομηχανία του τρόμου" άρχισε να καθιερώνεται στη δεκαετία του 1980 από τους γνωστούς ανένταχτους και προοδευτικούς Αμερικανούς ερευνητές - αναλυτές δημοσιογράφους Έντουαρντ Χέρμαν (Edward S. Herman) και Τζέρυ Ο΄Σάλιβαν (Gerry O'Sullivan), τους οποίους ακολούθησαν και άλλοι. Σήμερα είναι ευρύτατα διαδεδομένος και στις διάφορες μυστικές υπηρεσίες και Αρχές όπου και αποτελεί τροχοπέδη σε αυθαίρετες αναλύσεις, προσδιορισμούς και πορίσματα.
Κατηγορία:Τρομοκρατία
Εθνική Βιβλιοθήκη της Μιανμάρ
Η Εθνική Βιβλιοθήκη της Μιανμάρ (βιρμανικά: အမျိုးသားစာကြည့်တိုက်) (NLM) είναι η εθνική βιβλιοθήκη που βρίσκεται στο Νέπιντο, την πρωτεύουσα της Μιανμάρ. Υπάρχει επίσης υποκατάστημα στην πρώην πρωτεύουσα Γιανγκόν. Η βιβλιοθήκη υπάγεται διοικητικά στο Υπουργείο Θρησκευτικών Υποθέσεων και Πολιτισμού της Μιανμάρ.
Ιστορία
μικρογραφία|262x262εσ|Κτίριο που χρησιμοποιείται από την Εθνική Βιβλιοθήκη της Μιανμάρ στη Γιανγκόν. Η Εθνική Βιβλιοθήκη δημιουργήθηκε από την Ελεύθερη Βιβλιοθήκη Μπερνάρ, η οποία άνοιξε το 1883 κατά τη διάρκεια της βρετανικής αποικιοκρατίας. Η Βιβλιοθήκη Μπερνάρ μετονομάστηκε σε Κρατική Βιβλιοθήκη υπό τη διαχείριση του Υπουργείου Πολιτισμού το 1952 και μετονομάστηκε σε Εθνική Βιβλιοθήκη το 1967. Η βιβλιοθήκη στεγάστηκε αρχικά στο κτίριο Jubilee Hall, ύστερα μεταφέρθηκε στην οδό Pansodan Road, στη συνέχεια μετακόμισε στην προτελευταία της στέγη στο Τάμγουε, και τελικά μετέβη στη σημερινή της θέση στο Yankin τον Οκτώβριο του 2008.
Συλλογές
Η συλλογή της βιβλιοθήκης περιελάμβανε περίπου 618.000 βιβλία και περιοδικά, καθώς και 15.800 σπάνια και πολύτιμα χειρόγραφα. Ωστόσο, το 2006, η στρατιωτική κυβέρνηση ανήγγειλε ένα σχέδιο για τη μεταφορά μεγάλου μέρους της συλλογής της σε μια νέα Εθνική Βιβλιοθήκη στο Νέπιντο και για τη δημοπράτηση του 8-όροφου κτιρίου και του οικοπέδου στην περιοχή Τάμγουε. Τον Οκτώβριο του 2008, η Εθνική Βιβλιοθήκη μεταφέρθηκε στη σημερινή της θέση.
Η συλλογή παλαιών βιρμανικών κειμένων της βιβλιοθήκης περιλαμβάνει 16.066 επιγραφές σε φύλλα φοίνικα, 1972 parabaik (διπλωμένες πινακίδες γραφής από χαρτί, ύφασμα ή μέταλλο) και 345 χειρόγραφα διάσημων συγγραφέων. Το τμήμα συντήρησης και διατήρησης της βιβλιοθήκης, που ιδρύθηκε το 1993, συντηρεί τακτικά σπάνια τα βιρμανικά χειρόγραφα.
Η Εθνική Βιβλιοθήκη είναι μέλος της Διεθνούς Ομοσπονδίας Ενώσεων Βιβλιοθηκών και Ιδρυμάτων και της Ομάδας Εθνικών Βιβλιοθηκών-Νοτιοανατολικής Ασίας.
Παραπομπές
Κατηγορία:Βιβλιοθήκες στη Μιανμάρ Κατηγορία:Εθνικές βιβλιοθήκες
Φανές Λέσβου
Φανές είναι η ονομασία της μικρότερης από τις νησίδες που βρίσκονται στο Σίγρι της Λέσβου. Ονομάζεται “Φανές” ή "Σκορδονήσι" επισήμως, αντίστοιχη ονομασία με την ίδια ερμηνεία δίνεται και από τους Τούρκους ("Σαρμοσάκ"). Οι κάτοικοι όμως το αποκαλούν απλώς "Νησάκι", σε αντιπαραβολή με το "Νησί" - όπου εννοούν τη Νησιώπη (Μεγαλονήσι).
Είναι άγονο και βραχώδες και κατοικείται από γλάρους, που φτιάχνουν τις φωλιές τους. Φυτρώνει σπανάκι αυτοφυές.
Πηγές
Κατηγορία:Βραχονησίδες του Αιγαίου Κατηγορία:Νομός Λέσβου
Σέδουσα Λέσβου
Η Σέδουσα είναι νησίδα στην περιοχή του Σιγρίου, το δυτικότερο άκρο της νήσου Λέσβου. Ονομάζεται Σεδούσα ή Σιδούσα, αλλά είναι περισσότερο γνωστή ως "Καβαλούρος", όνομα που πιθανώς πήρε λόγω του ιδιόμορφου σχήματος που έχει.
Είναι σχετικά ψηλό νησί για το μέγεθός του και έχει απότομους γκρεμούς και σπηλιές. Η περιοχή γύρω από τη Σεδούσα είναι πάντα ένας καλός ψαρότοπος, αλλά χρειάζεται ιδιαίτερη προσοχή, γιατί υπάρχουν πολλές ξέρες και αβαθή, ενώ η περιοχή συχνά έχει ισχυρούς ανέμους, τόσο από βόρειες κατευθύνσεις, όσο και από νότιες. Αποτέλεσμα μιας τέτοιας απερισκεψίας ήταν το 2002 να ναυαγήσει ένα ουκρανικό ιστιοφόρο και να "τοποθετηθεί" σε μία από τις ξέρες της περιοχής.
Γενικά, είναι άγονο αλλά φυτρώνει αυτοφυές εποχιακό σπανάκι. Κατηγορία:Λέσβος
Λέσλι Τσαρτέρις
Ο Λέσλι Τσαρτέρις (γενν. Leslie Charles Bowyer Yin, Σινγκαπούρη, Βρετανική Αυτοκρατορία, 12 Μαΐου 1907 – 15 Απριλίου 1993, Windsor, Berkshire, Αγγλία) ήταν Σίνο-Βρετανός συγγραφέας και σεναριογράφος. Έγινε παγκόσμια γνωστός κυρίως λόγω του διασκεδαστικού αντί-ήρωα «Simon Templar», χαρακτήρα που εμπνεύσθηκε ως πρωταγωνιστή του έργου του «Ο Άγιος» («The Saint»).
Τα πρώτα χρόνια
Ο Τσαρτέρις ήταν γιος του Κινέζου δόκτωρα ιατρικής S.C. Yin (1877-1958) που ισχυριζόταν ότι κατάγεται από τη δυναστεία των Shang και της Αγγλίδας Lydia Florence Bowyer. Από πολύ νωρίς απέκτησε ενδιαφέρον για τη συγγραφή, καθώς δημιούργησε ένα δικό του περιοδικό, στο οποίο αρθρογραφούσε και έγραφε ποιήματα, ακόμη και κόμικς. Οι εγκύκλιες σπουδές του πραγματοποιήθηκαν στο σχολείο Rossall του Fleetwood, στο Lancashire της Αγγλίας.
Η δημιουργία του Simon Templar
Η πλέον φημισμένη δημιουργία του ήταν ο χαρακτήρας Simon Templar, τον οποίο ο Τσαρτέρις παρουσίασε στο τρίτο του έργο με τίτλο «Meet the Tiger» (1928). Ο χαρακτήρας αυτός κατά τα 35 χρόνια που ακολούθησαν, του χάρισε τεράστια δημοφιλία, παρά το γεγονός πως είχε συγγράψει πλήθος άλλων έργων. Ο «Άγιος», σταδιακά, μεταφέρθηκε τόσο στον κινηματογράφο, όσο και στην τηλεόραση (1962 – 1969) με τον ηθοποιό Ρότζερ Μουρ να ενσαρκώνει τον ομώνυμο ρόλο.
Προσωπική ζωή και το τέλος
Ο Λέσλι Τσαρτέρις νυμφεύτηκε συνολικά τέσσερις φορές, με την τέταρτη μάλιστα σύζυγό του (την Αμερικανίδα ηθοποιό Audrey Long) γνωρίστηκαν στις ΗΠΑ. Έφυγε από τη ζωή σε ηλικία 85 ετών στο νοσοκομείο Princess Margaret, έχοντας στο πλάι του την σύζυγό του και την κόρη τους, Patricia.
Εξωτερικοί σύνδεσμοι
Κατηγορία:Βρετανοί συγγραφείς
Κυβέρνηση Νίκου Αναστασιάδη 2018
Η Κυβέρνηση Νίκου Αναστασιάδη (28 Φεβρουαρίου 2018 - 28 Φεβρουαρίου 2023) ήταν η 13η κυβέρνηση της Κύπρου.
Ιστορικό
Η Κυβέρνηση Νίκου Αναστασιάδη προέκυψε μετά από τις προεδρικές εκλογές του 2018, στις οποίες ο Νίκος Αναστασιάδης εξελέγη Πρόεδρος της Κυπριακής Δημοκρατίας με ποσοστό 55,99%, διαδεχόμενη την Κυβέρνηση Νίκου Αναστασιάδη 2013, έχοντας τη στήριξη του ΔΗΣΥ.
Η τελετή εγκατάσταση του Νίκου Αναστασιάδη και η διαβεβαίωση του έγιναν στις 28 Φεβρουαρίου 2018 σε ειδική συνεδρία της Βουλής των Αντιπροσώπων. Την επόμενη ημέρα οι υπουργοί έδωσαν τη νενομισμένη διαβεβαίωση.
Την διαδέχθηκε η Κυβέρνηση Νίκου Χριστοδουλίδη 2023 μετά τις προεδρικές εκλογές του 2023.
Αρχική σύνθεση
Ο πίνακας που ακολουθεί παρουσιάζει την αρχική σύνθεση της κυβέρνησης:
Αλλαγές 2019
Στις 2 Ιανουαρίου 2019 δημιουργήθηκε Υφυπουργείο Τουρισμού. Στη θέση του Υφυπουργού Τουρισμού διορίσθηκε ο Σάββας Περδίος.
Στις 2 Ιανουαρίου 2019 το Υπουργείο Ενέργειας, Εμπορίου, Βιομηχανίας και Τουρισμού αντικαταστάθηκε από το Υπουργείο Ενέργειας, Εμπορίου και Βιομηχανίας.
Τον Απρίλιο του 2019 εντοπίστηκαν επτά δολοφονημένες γυναίκες και παιδιά, με την αστυνομία να συλλαμβάνει τον κατά συρροή δολοφόνο. Ωστόσο, διαπιστώθηκαν λάθη των αρμοδίων υπηρεσιών κατά την δήλωση εξαφάνισης των θυμάτων τα προηγούμενα χρόνια. Ο Ιωνάς Νικολάου παραιτήθηκε από Υπουργός Δικαιοσύνης και Δημοσίας Τάξεως στις 2 Μαΐου 2019 για λόγους πολιτικής ευθιξίας και μόνον, επεξηγώντας ότι δεν είχε καμία προσωπική ευθύνη για τις καταγγελίες. Αποχώρησε από τη θέση του στις 31 Μαΐου 2019. Στη θέση του διορίστηκε ο Γιώργος Λ. Σαββίδης.
Στις 9 Ιουλίου 2019 το Υπουργείο Παιδείας και Πολιτισμού αντικαταστάθηκε από το Υπουργείο Παιδείας, Πολιτισμού, Αθλητισμού και Νεολαίας.
Την 1η Δεκεμβρίου 2019 ανακοινώθηκε ανασχηματισμός της κυβέρνησης. Οι νέοι υπουργοί έδωσαν τη νενομισμένη διαβεβαίωση και ανέλαβαν τα καθήκοντα τους στις 3 Δεκεμβρίου 2019. Οι νέοι υπουργοί ήταν:
Αλλαγές 2020
Την 1η Μαρτίου 2020 δημιουργήθηκε Υφυπουργείο Έρευνας, Καινοτομίας και Ψηφιακής Πολιτικής. Στη θέση του Υφυπουργού Έρευνας, Καινοτομίας και Ψηφιακής Πολιτικής διορίσθηκε ο Κυριάκος Κόκκινος.
Στις 29 Ιουνίου 2020 έγινε αλλαγή δύο υπουργών:
Στις 10 Ιουλίου 2020 ανέλαβε ως Υπουργός Ενέργειας, Εμπορίου και Βιομηχανίας η Νατάσα Πηλείδου και ως Υφυπουργός Ναυτιλίας ο Βασίλης Δημητριάδης.
Αλλαγές 2021
Στις 17 Ιουνίου 2021 παραιτήθηκε η Υπουργός Δικαιοσύνης και Δημοσίας Τάξεως Έμιλυ Γιολίτη. Στις 22 Ιουνίου 2021 ανακοινώθηκαν οι πιο κάτω αλλαγές (οι οποίες τέθηκαν σε ισχύ την 2η Ιουλίου 2021):
Επιπρόσθετα, στις 9 Ιουλίου 2021 δημιουργήθηκε Υφυπουργείο Κοινωνικής Πρόνοιας. Στη θέση του Υφυπουργού Κοινωνικής Πρόνοιας διορίσθηκε η Αναστασία Ανθούση.
Αλλαγές 2022
Στις 9 Ιανουαρίου 2022 παραιτήθηκε ο Υπουργός Εξωτερικών Νίκος Χριστοδουλίδης (με ισχύ από τις 11 Ιανουαρίου 2022). . Στη θέση του διορίστηκε στις 11 Ιανουαρίου ο Ιωάννης Κασουλίδης.
Στις 27 Ιανουαρίου 2022 παραιτήθηκε ο Υφυπουργός Παρά τω Προέδρω Βασίλης Πάλμας (με ισχύ από τις 2 Φεβρουαρίου 2022). Στη θέση του διορίστηκε ο Κυριάκος Κούσιος, με ημερομηνία ανάληψης καθηκόντων την 2η Φεβρουαρίου 2022.
Στις 6 Ιουνίου 2022 απεβίωσε η Υπουργός Εργασίας και Κοινωνικών Ασφαλίσεων Ζέτα Αιμιλιανίδου.
Στις 7 Ιουνίου 2022 Διορίστηκε ως Υπουργός Εργασίας και Κοινωνικών Ασφαλίσεων ο Γιάννης Καρούσος επιπροσθέτως των υφιστάμενων εξουσιών, αρμοδιοτήτων και καθηκόντων του ως Υπουργού Μεταφορών, Επικοινωνιών και Έργων
Στις 27 Ιουνίου 2022 ο Κυριάκος Κούσιος ανέλαβε Υπουργός Εργασίας και Κοινωνικών Ασφαλίσεων και ο Πέτρος Δημητρίου ανέλαβε Υφυπουργός Παρά τω Προέδρω.
Επιπρόσθετα, στις 4 Ιουλίου 2022 δημιουργήθηκε Υφυπουργείο Πολιτισμού. Στη θέση του Υφυπουργού Πολιτισμού διορίσθηκε ο Γιάννης Τουμαζής.
Παραπομπές
Αναστασιαδη Νικου 2018
Beastie Boys
Οι Beastie Boys ήταν αμερικανικό συγκρότημα hip hop από τη Νέα Υόρκη, που σχηματίστηκε το 1981. Για την πλειοψηφία της καριέρας τους, η ομάδα αποτελούταν από τους Μάικλ Ντάιαμοντ "Mike D" (φωνητικά, τύμπανα), Adam "MCA" Yauch ) και Adam "Ad-Rock" Horovitz (φωνητικά, κιθάρα).
Αρχικά σχηματίστηκαν ως τετραμελής hardcore punk μπάντα, οι Young Aborigines, το 1978 από τους Diamond (φωνητικά), Τζον Μπέρι (κιθάρα), Yauch (μπάσο) και Kate Schellenbach (τύμπανα), η μπάντα εμφανίστηκε στην κασέτα συλλογής New York Thrash, πριν καταγράψουν το πρώτο τους EP με τίτλο Polly Wog Stew το 1982. Ο Μπέρι έφυγε σύντομα στη συνέχεια και αντικαταστάθηκε από τον Χόροβιτς. Μετά την επίτευξη μέτριας τοπικής επιτυχίας με το πειραματικό hip hop 12 ιντσών "Cooky Puss" το 1983, ο Schellenbach εγκατέλειψε το συγκρότημα και οι Beastie Boys έκαναν μια πλήρη μετάβαση στο hip hop, απελευθερώνοντας μια σειρά επιτυχημένων singles. Έκαναν περιοδεία με τη Μαντόνα το 1985 και ένα χρόνο αργότερα κυκλοφόρησαν το ντεμπούτο άλμπουμ τους Licensed to Ill. Ο όμιλος πώλησε 26 εκατομμύρια άλμπουμ στις Ηνωμένες Πολιτείες και 50 εκατομμύρια άλμπουμ παγκοσμίως, κάνοντας τους, σύμφωνα με το Billboard, το μεγαλύτερο ραπ συγκρότημα από τότε που το περιοδικό άρχισε να καταγράφει στοιχεία πωλήσεων το 1991.
Με επτά πλατινένια ή καλύτερα άλμπουμ από το 1986 έως το 2004, οι Beastie Boys ήταν μια από τις πιο μακροχρόνιες hip hop μπάντες παγκοσμίως. Το 2009, κυκλοφόρησαν ψηφιακά επανεγγραφημένες πολυτελείς εκδόσεις των δίσκων τους Paul's Boutique, Check Your Head, Ill Communication και Hello Nasty. Το όγδοο άλμπουμ τους, το Hot Part Committee Committee Part 2, κυκλοφόρησε το 2011 και έλαβε θετικές κριτικές. Εισήχθησαν στο Rock and Roll Hall of Fame τον Απρίλιο του 2012, "μόλις η τρίτη ομάδα ραπ που μπήκε στo Rock and Roll Hall of Fame, μετά τους Run-DMC (2009), τον Grandmaster Flash και τους Furious Five (2007)." Τον ακόλουθο μήνα, ο MCA πέθανε από καρκίνο του παρωτιδικού σιελογόνου αδένα. Τον Ιούνιο του 2014, ο Mike D επιβεβαίωσε ότι αυτός και η Ad-Rock δεν θα συνεχίσουν τα Beastie Boys, από σεβασμό απέναντι στον MCA.
Παραπομπές
Κατηγορία:Αμερικανικά hip hop συγκροτήματα Κατηγορία:Μουσικά συγκροτήματα από Νέα Υόρκη (πολιτεία)
Λίαμ Ο'Μπράιεν
Ο Λίαμ Ο'Μπράιεν (Liam O'Brien, γενν. 28 Μαΐου 1976) είναι Αμερικανός ηθοποιός φωνής, συγγραφέας και σκηνοθέτης φωνής. Έχει εργαστεί σε πολλές αγγλόφωνες εκδοχές ιαπωνικών άνιμε.Επίσης έχει εργαστεί και σε πολλά βιντεοπαιχνίδια και κινούμενα σχέδια. Οι μεγαλύτεροι ρόλοι του στα άνιμε περιλαμβάνουν αυτόν του Gaara στη σειρά Naruto, τον Vincent Law στο Ergo Proxy, του Captain Jushiro Ukitake στο Bleach, του Lloyd στο Code Geass και του Nephrite στη μεταγλώττιση της Viz Media για τη Sailor Moon. Στο χώρο των κινουμένων σχεδίων, έχει δανείσει τη φωνή του, μεταξύ άλλων, στη σειρά Star Wars Rebels, Transformers: Robots in Disguise, Avengers Assemble, Wolverine and the X-Men, Hulk and the Agents of S.M.A.S.H.. Στα βιντεοπαιχνίδια, έδωσε τη φωνή στους χαρακτήρες: Gollum του Middle-Earth: Shadow of Mordor, Caius Ballad του Final Fantasy XIII-2, War του Darksiders, Illidan Stormrage του World of Warcraft, Γιασούο του League of Legends, Grimoire Weiss του NieR, Warden του For Honor και Kain Highwind του Dissidia 012 Final Fantasy. Έχει σκηνοθετήσει τις μεταγλωττίσεις για τη σειρά Naruto και τα βιντεοπαιχνίδια The Last of Us, Evolve, Resident Evil 5 και Resident Evil 6. Είναι σταθερός χαρακτήρας της διαδικτυακής σειράς Critical Role, υποδυόμενος τους Vax'ildan "Vax" Vessar και Caleb Widogast.
Πρώιμα χρόνια
Ο Ο'Μπράιεν γεννήθηκε στις 28 Μαΐου του 1976 στο Μπέλβιλ των Ηνωμένων Πολιτειών και έχει μια μεγαλύτερη αδερφή, την Κάρα. Μεγάλωσε στο Ουιχόκεν του Νιου Τζέρσεϊ, με την μητέρα του Λόις Βίλτς Ο'Μπράιεν (1942-2016) να έχει χωρίσει με τον πατέρα του. Ο Ο'Μπράιεν ξεκίνησε να ασχολείται με την ηθοποιία στο λύκειο. Αφού σπούδασε στο New York University Tisch School of the Arts, εργάστηκε στο θέατρο σε διάφορες παραγωγές στης χώρας. Ενώ εργαζόταν στην παραγωγή του Ρωμαίος και Ιουλιέτα στο Οχάιο γνώρισε τον, επίσης ηθοποιό φωνής, Κρίσπιν Φρίμαν, ο οποίος τον βοήθησε να μπει στο χώρο της ηθοποιίας φωνής για καρτούν και anime στη Νέα Υόρκη.
Προσωπική ζωή
Ο Ο'Μπράιεν νυμφέυτηκε την ηθοποιό φωνής Έιμι Κίνκεϊντ το 2002. Μαζί έχουν αποκτήσει δύο παιδιά, τον Όουεν και την Ζόι. Σε συνέντευξή του στη σειρά Between the Sheets του Μπράιαν Γ. Φόστερ, ανέφερε ότι έχει μία πάθηση που ονομάζεται υπερακουσία, μια κατάσταση που επηρεάζει την αντίληψη του ήχου.
Ολογραφία
μικρογραφία|Η [[επιστήμη των ολογραμμάτων]] Η ολογραφία (holography) είναι η επιστήμη και η πρακτική της παραγωγής ολογραμμάτων. Συνήθως, ένα ολόγραμμα είναι μια φωτογραφική καταγραφή ενός φωτεινού πεδίου και όχι μιας εικόνας που σχηματίζεται από έναν φακό και χρησιμοποιείται για την απεικόνιση μιας πλήρως τρισδιάστατης εικόνας του ολογραφωμένου αντικειμένου, που φαίνεται χωρίς τη βοήθεια ειδικών ποτηριών ή άλλα ενδιάμεσα οπτικά συστήματα. Το ίδιο το ολόγραμμα δεν είναι μια εικόνα και είναι συνήθως ακατανόητο όταν βλέπει κανείς κάτω από το διάχυτο φως του περιβάλλοντος.
Είναι μια κωδικοποίηση του φωτεινού πεδίου ως πρότυπο παρεμβολής φαινομενικά τυχαίων μεταβολών στην αδιαφάνεια, την πυκνότητα ή το προφίλ επιφάνειας του φωτογραφικού μέσου. Όταν φωτίζεται κατάλληλα, το πρότυπο παρεμβολής περιθάλπει το φως σε μια αναπαραγωγή του αρχικού φωτιστικού πεδίου και τα αντικείμενα που βρίσκονται σε αυτό φαίνονται να παραμένουν εκεί, παρουσιάζοντας οπτικές ενδείξεις βάθους όπως parallax και προοπτική που αλλάζουν ρεαλιστικά με οποιαδήποτε αλλαγή στη σχετική θέση του παρατηρητή.
Στην καθαρή της μορφή, η ολογραφία απαιτεί τη χρήση φωτός λέιζερ για φωτισμό του θέματος και για προβολή του τελικού ολογράμματος. Σε μια σύγκριση δίπλα-δίπλα σε βέλτιστες συνθήκες, μια ολογραφική εικόνα είναι οπτικά αδιαίρετη από το πραγματικό θέμα, εάν το ολόγραμμα και το θέμα ανάβουν ακριβώς όπως ήταν κατά τη στιγμή της εγγραφής.
Ένα μικροσκοπικό επίπεδο λεπτομέρειας σε όλο τον καταγεγραμμένο όγκο χώρου μπορεί να αναπαραχθεί. Στην κοινή πρακτική, ωστόσο, γίνονται σημαντικοί συμβιβασμοί στην ποιότητα της εικόνας για την εξάλειψη της ανάγκης για φωτισμό με λέιζερ κατά την προβολή του ολογράμματος, και μερικές φορές, στο μέτρο του δυνατού, και κατά την πραγματοποίησή του. Η ολογραφική απεικόνιση συχνά καταφεύγει σε μια μη ολογραφική ενδιάμεση διαδικασία απεικόνισης, προκειμένου να αποφευχθούν τα επικίνδυνα υψηλής ισχύος παλμικά λέιζερ που χρειάζονται για να «παγώσουν» οπτικά τα ζωντανά άτομα, όπως ακριβώς απαιτεί η διαδικασία ολογραφικής εγγραφής με εξαιρετικά δυσμενή κίνηση. Τα ολογράμματα μπορούν πλέον να δημιουργούνται εξ ολοκλήρου από υπολογιστή για να εμφανίζουν αντικείμενα ή σκηνές που δεν υπήρχαν ποτέ.
Η ολογραφία διακρίνεται από τις φακοειδείς και άλλες προηγουμένως αυτοστερεοσκοπικές τεχνολογίες 3D απεικόνισης, οι οποίες μπορούν να παράγουν επιφανειακά παρόμοια αποτελέσματα, αλλά βασίζονται σε συμβατικές απεικονίσεις φακών. Οι ψευδαισθήσεις στο στάδιο, όπως το φάντασμα του Pepper και άλλες ασυνήθιστες, αινιγματικές ή φαινομενικά μαγικές εικόνες, συχνά ονομάζονται επίσης λανθασμένα ολογράμματα.
Γλαρονήσι (αποσαφήνιση)
αλλά και τα:
Κατηγορία:Αποσαφηνίσεις ελληνικών τοπωνυμίων
Βασιλική του Αγίου Στεφάνου
Η Βασιλική του Αγίου Στεφάνου είναι μια καθολική βασιλική στη Βουδαπέστη της Ουγγαρίας. Έχει πάρει το όνομά της προς τιμήν του Στεφάνου, του πρώτου Βασιλιά της Ουγγαρίας (975-1038 μ.Χ.). Ήταν η έκτη μεγαλύτερη εκκλησία που χτίστηκε στην Ουγγαρία πριν το 1920. Σήμερα είναι το τρίτο μεγαλύτερο εκκλησιαστικό κτήριο στη σημερινή Ουγγαρία. μικρογραφία|349x349εσ|Η Βασιλική του Αγίου Στεφάνου φωταγωγημένη, Μάιος 2017
Ποδόσφαιρο 5x5
Το ποδόσφαιρο 5x5 είναι μια παραλλαγή του ποδοσφαίρου, όπου κάθε ομάδα αποτελείται από πέντε παίκτες (τέσσερις εκτός έδρας παίκτες και έναν τερματοφύλακα). Άλλες διαφορές από το κλασικό ποδόσφαιρο περιλαμβάνουν το μικρότερο γήπεδο, μικρότερα τέρματα και μειωμένη διάρκεια παιχνιδιού. Οι αγώνες παίζονται σε εσωτερικούς χώρους ή σε εξωτερικούς χώρους με χλοοτάπητα και συχνά ο αγωνιστικός χώρος περικλείεται σε "κλωβό" για να αποτρέπεται η έξοδος της μπάλας από την περιοχή παιχνιδιού και να διατηρείται η ομαλή ροή του αγώνα.
Βασιλική του Αγίου Στεφάνου
Αρχιτεκτονική
Αποτελεί μαζί με το κτήριο του Ουγγρικού Κοινοβουλίου το πιο ψηλό κτήριο της πόλης φτάνοντας τα 96 μέτρα (315 πόδια). Σύμφωνα με τους ισχύοντες κανονισμούς της Βουδαπέστης δεν μπορεί να υπάρξει ψηλότερο κτήριο από τα 96 μέτρα. Έχει πλάτος 55 μέτρα (180 πόδια) και μήκος 87,4 μέτρα (287 πόδια). Η ολοκλήρωσή της έγινε μετά από 54 χρόνια κατασκευής το 1905 σύμφωνα με τα σχέδια του Μίκλος Υμπλ και ολοκληρώθηκε από τον Τζόζεφ Κάουζερ. Μεγάλο μέρος της καθυστέρησης της διεκπεραίωσης του έργου οφείλεται στην κατάρρευση του τρούλου το 1868 που απαιτούσε την πλήρη κατεδάφιση ολοκληρωμένων έργων και την ανοικοδόμηση από το έδαφος. Το αρχιτεκτονικό στυλ είναι νεοκλασικό. Έχει ένα ελληνικό σταυροειδές σχέδιο. Η πρόσοψη στηρίζεται σε δύο μεγάλα καμπαναριά. Στο νότιο πύργο βρίσκεται η μεγαλύτερη καμπάνα της Ουγγαρίας, η οποία ζυγίζει πάνω από 9 τόνους (8,9 τόνους και 9,9 τόνους). Ο προκάτοχός της είχε βάρος σχεδόν 8 τόνων (7,9 τόνους, 8,8 μικρούς τόνους), αλλά χρησιμοποιήθηκε για στρατιωτικούς σκοπούς κατά τη διάρκεια του Β' Παγκοσμίου Πολέμου. Οι επισκέπτες μπορούν να έχουν πρόσβαση στον θόλο με ανελκυστήρες ή ανάβαση 364 σκαλοπατιών για θέα 360° στη Βουδαπέστη.
Ποδόσφαιρο 5x5
Κατηγορία:Παραλλαγές ποδοσφαίρου
Βασιλική του Αγίου Στεφάνου
Αρχιτεκτονική
Αρχικά, το κτίριο θα ήταν προς τιμήν του Άγιου Λεοπόλδου, πολιούχου της Αυστρίας, αλλά το σχέδιο άλλαξε την τελευταία στιγμή, οπότε έγινε η Βασιλική του Αγίου Στεφάνου.
Εξωτερικοί σύνδεσμοι
Κατηγορία:Βουδαπέστη Κατηγορία:Εκκλησίες στην Ουγγαρία
NGC 6753
Ο NGC 6753 είναι μεγάλος σπειροειδής γαλαξίας χωρίς κεντρική ράβδο ο οποίος βρίσκεται στον αστερισμό Ταώ. Ανακαλύφθηκε από τον αστρονόμο Τζον Χέρσελ (John Herschel) στις 5 Ιουλίου 1846, απέχει 142 εκατομμύρια έτη φωτός από τον Γαλαξία μας and is και απομακρύνεται με ηλιοκεντρική ακτινική ταχύτητα of 3,140 km/s. Δεν υπάρχουν ενδείξεις πρόσφατης βαρυτικής αλληλεπίδρασής του με άλλους γαλαξίες.